hy hy hy hy hy hy hy hy hy hy hy hy hy hy hy hy hy ru hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy hy fr hy es es tr en en hy hy hy hy hy hy hy hy hy en hy hy hy hy hy hy hy hy hy hy hy en hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Պաշտոնապես համարել զոհված | Forrights.am
Անդրանիկ Հովհաննիսյանը, որը մասնակցել է 44-օրյա պատերազմին և չի վերադարձել,  մինչ օրս չունի ոչ զոհվածի, ոչ անհայտ բացակայողի կարգավիճակ:
Նրա մայրը՝ Մարինե Պողոսյանը, այն 60 ծնողների շարքում է, որոնք հրաժարվում են ճանաչել իրենց հրամցված զոհվածների մարմինները:
Մարինե Պողոսյանին և նրա ամուսնուն՝ Կամո Հակոբյանին, ցույց են տվել զինվորի դիակի լուսանկար: Դեմքը այրված է եղել, թևին դաջվածք: Նկարն ուսումնասիրելով, կինը որոշել է, որ այնտեղ պատկերվածը թեև նմանատիպ դաջվածք ունի, բայց իր որդուց տարիքով է:
«Տղաս փոքրամարմին էր, բարակ ոսկորով, իսկ սա խոշոր տղամարդ էր, տարիքով: Նա չէր կարող իմ որդին լինել՚, — ասում է Մարինեն:
Անդրանիկ Հովհաննիսյանը նկարիչ էր: 25 տարեկանում հարազատ Եղեգնուտ գյուղից որպես կամավոր գնաց  Ջեբրայիլ: Վերջին անգամ նրան տեսել են 2020 թվականի հոկտեմբերի 4-ին: Ծնողները լեգենդ են հորիներ ԱՆդրանիկի մասին՝ որ նա վիրավորվել է, գերի է ընկել, հիմա Ադրբեջանում է: Հավատալ, որ որդին չկա, նրանք ի վիճակի չեն:
Երկար ժամանակ ամուսինները չէին դիմում դատարան, Անրանիկին անհայտ կորածի կարգավիճակ տալու պահանջով:  Վերջապես դիմեցին, սակայն դատարանը հրաժարվում է Անդրանիկ Հակոբյանին անհայտ կորածի կարգավիճակ շնորհել:
Ինչո՞ւ: Մայրն իր բացատրությունն ունի: Ըստ նրա, մեղավորը ԱԿԲԱ Բանկն է, որն իր որդուն չի ներել իրենց հարևանի համար երաշխավորություն տալը: Հարևանը բանկի գումարը չի վերադարձնում, Մարինեն էլ որոշել է, որ դա է պատճառը, որ որդուն չեն ճանաչում անհայտ բացակայող:
ՙԱնդրանիկը հարևանի համար երաշխավոր կանգնեց, հիմա հարևանը գումարի չի տալիս բանկին, Անդրանիկս կորած է, բայց էդ պարտքի համար նրա դեմ հետախուզում են հայտարարել: Խոստացան բանկից, որ հէչ կանեն պարտքը, բայց հէչ չարեցին: Մի երկու երաշխավոր էլ կան: Չի լին՞ի, որ իմ տղային հանեն միջից, մենք ոչ մի բանից չենք օգտվում: Որ  իրա վրա հետախուզում է դրված, ոչ մի գումար չեք ստանում՚, — գանգատվում է կինը:
Ինչպե՞ս կարող է դատարանը հրաժարվել պատերազմի մասնակցին անհայտ կորածի կարգավիճակ տալ բանկում ժամանակին ունեցած ինչ-որ չմարած պարտավորության համար:
Այս հարցով դիմեցինք ՊՆ մարդու իրավունքների և բարեվարքության  կենտրոն և ստացանք հետևյալ պատասխանը.
ՙԾնողը՝ Մարինե Պողոսյանը, դիմումատու է: Նրա որդու ԴՆԹ փորձաքննության պատասխանը դրական է, սակայն ծնողը հրաժարվում է որդու մարմինը վերցնել: Քանի որ ԴՆԹ հետազոտությամբ նրա որդու մասունքներն իդենտիֆիկացվել են, դատարանը չի կարող նրան ճանաչել անհայտ կորած՚:
Պաշտպանության նախարարության տվյալներով, ներկայում 44-օրյա պատերազմի մոտ 6 տասնյակ  ծնողներ հրաժարվում են ճանաչել ԴՆԹ փորձաքննությամբ հաստատված  մասունքները: Մարինե Պողոսյանը նրանց թվում է:
ՊՆ-ից ստացած պատասխանը անակնկալ էր Մարինե Պողոսյանի համար: Նա ասաց, որ  իրեն ոչ ոք չ ի տեղեկացրել, որ որդու մասունքներն իդենտիֆիկացվել են:
ՙՄենք զանգում ենք քննիչին, նա ասում է, որ մեր գործով էլ ինքը չի զբաղվում: Գնում ենք ՊՆ, մեզ չեն թողնում, որ մենք բարձրանանք: Մեզ ոչինչ չեն ասել, մեզ չեն տեղեկացրել, որ մեր որդու մ արմինը ճանաչվել է՚, — ասում է մայրն ու լաց  լինում:
Բայց և այնպես նա հրաժարվում է հավատալ փորձաքննության արդյունքներին:
Վատն այն է, որ չվերցնելով մարմինը դիահերձարանից, չի կարողանում դառնալ ՙ1000+՚ հիմնադրամի շահառու, ստանալ զոհվածի համար միանվագ տրվող 10 մլն դրամը և զրկվում է նաև ամեն ամիս տրվող մնացած գումարներից: Իսկ անհայտ բացակայողի կարգավիճակ նրա որդուն այլևս չի կարող տրամադրվել, քանի որ նրա մասունքները համարվում են իդենտիֆիկացված և պաշտոնապես նա համարվում է զոհված:
ՙԻնձ իրենց միլիոնները պետք չեն, իմ որդին ողջ է, նա հետ է գալու, ես գիտեմ՚, — ասում է Մարինե Պողոսյանը: Նրան թվում է, որ եթե վերցնի որդու մահվան համար պետության կողմից տրամադրվող փոխհատուցումը, կստացվի, որ դավաճանեց իր որդուն: Ապրել է առանց միլիոնների, հիմա էլ կապրի, եթե բանկն իրենց հանգիստ թողնի: Բայց բանկից պարբերաբար անհանգստացնում են Մարինեին: Ասում են, որ եթե չի ուզում որդու պարտքը տա, թող հարևանին համոզի, որ բերի իրենց գումարը փակի: Այսպես էլ մնացել է Մարինեն բանկի ու հարևանի արանքում:
Նրա ամուսինը, Կամոն նույնպես չի կարողանում համակերպվել որդու կորստյան հետ: Նա մի քանի անգամ փորձել է ինքնասպան լինել:
Նախորդ նյութըՀայրենիքին ծառայելը պետք է խրախուսել, ոչ թե « Փրկագին» սահմանել
Հաջորդ նյութըԱրցախի Հանրապետության (Լեռնային Ղարաբաղի Հանրապետության) բռնի տեղահանված քաղաքացիների հասարակական կազմակերպությունների հայտարարությունը
«Ասացի՝ Բարիսին ասեք մի անգամ զանգի, ձայնը լսեմ, բայց իմ որդին արդեն զոհված էր»
Նրանք զոհվեցին «Վիլիսի» մեջ, ՀՀ տարածքի հրետակոծման ժամանակ
«Իշխանությունները պատրաստ էին պայմանագիր կնքել մեզ համար աննպաստ պայմաններում՝ 2021-ի առաջին ամիսներին»․ քաղաքագետ
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
«Սուրմալուի» պայթյունից մոտ երկու ամիս անց կիսավեր շենքը քանդելու որոշում է...
Դավթյանի օրոք հարուցված քրեական գործով՝ Աղվան Հովսեփյանին հանցակցելու մեջ մեղադրվող Վրեժ...
Edit with Live CSS
Write CSS OR LESS and hit save. CTRL + SPACE for auto-complete.